# Línies de regionals a Catalunya

Les línies de regionals a Catalunya són serveis de ferrocarril operades per Renfe Operadora, majoritàriament per línies convencionals d'ample ibèric, que uneixen poblacions de Catalunya i algunes també amb el País Valencià, Aragó i un parell de poblacions de la Catalunya Nord.
Els serveis regionals que operen únicament a Catalunya, están englobades sota la marca de Rodalies de Catalunya, són les línies R11, R13, R14, R15, R16 i R17. La línia R3 té un servei mixt, de Barcelona a Vic és de rodalia i de Vic fins a la Tor de Querol té un caràcter regional.
Els serveis que surten de Catalunya continuen sota la denominació de Mitjana Distància Renfe que inclou les línies que van a Saragossa (Ca6 i R43) i València (L7), mentre que els serveis regionals per línia d'alta velocitat amb el nom d'Avant.

## Serveis

A més de les diferents línies, hi ha 3 tipus de serveis: dos per línies convencionals i una per línies d'alta velocitat:
* Regional: aquests trens circulen per línies convencionals i paren a totes les estacions.
* Regional Exprés, que des de 2008 substitueix al Catalunya Exprés: circula per línies convencionals i efectua menys parades que el regional, i és sensiblement més car. El servei s'acostuma a efectuar amb unitats 470 i 449.
* Avant: és un servei d'altes prestacions (alta velocitat) per línies de nova construcció destinades a l'AVE.
Serveis de regionals :
| | Origen/Destinació | Origen/Destinació | Parades intermèdies |
| | L'Hospitalet de Llobregat | La Tor de Querol | Ripoll · Ribes de Freser · La Molina · Puigcerdà |
| | Barcelona-Sants | Portbou / Cervera de la Marenda | Sant Celoni · Girona · Figueres |
| | Barcelona França | Roda de Barà · Valls · Montblanc |
| | Barcelona França | Tarragona · Reus · Montblanc |
| | Barcelona França | Riba-roja d'Ebre | Tarragona · Reus · Móra la Nova · Flix |
| | Barcelona França | Tortosa | Tarragona · Salou · (expedicions a Vinaròs i València-Nord) |
| | Port Aventura | Tarragona | (expedicions a Barcelona França) |
| | Saragossa-Delicias | Tarragona · Reus · Riba-roja d'Ebre · Casp |
| | Lleida Pirineus | Saragossa-Delicias | Montsó |
| Regionals d'alta velocitat |||||
| Avant | Lleida Pirineus | Barcelona-Sants | Camp de Tarragona |
| Avant | Figueres-Vilafant | Barcelona-Sants | Girona |
| Avant | Tortosa | Barcelona-Sants | Camp de Tarragona |
* ^ Els serveis d'aquesta línia de rodalia més enllà de Vic són regionals cadenciats.
    Per a un inventari complet de les estacions de tren, vegeu la Llista d'estacions de tren de regionals de Catalunya
L'única línia regional no operada per Renfe a Catalunya, és la línia RL2 a la línia Lleida-La Pobla de Segur d'FGC.

## Referències

* ↑ «Rodalies de Catalunya - Serveis regionals». [Consulta: 3 març 2019].
* ↑ «Serveis regionals». [Consulta: 3 març 2019].
* ↑ «Media Distancia - Catalunya». [Consulta: 3 març 2019].
* ↑ Comín Comín, Francisco. 150 años de historia de los ferrocarriles españoles: La nacionalización de las redes : renfe y los ferrocarriles autonómicos. Anaya, p. 240.
* ↑ «Trens dels serveis regionals». Generalitat de Catalunya. [Consulta: 12 gener 2022].

## Vegeu també

* Rodalies de Catalunya
* Mitjana Distància Renfe
* Xarxa ferroviària de Catalunya

## Enllaços externs

* Trenscat Pàgina d'informació sobre la xarxa ferroviària de Catalunya amb les línies regionals